Leikskólabygging í Búðardal tilbúin um áramót Framkvæmdir eru nú í fullum gangi við frágang nýbyggingar fyrir leikskólann Vinabæ í Búðardal . Grímur Atlason sveitarstjóri segir að þeim verði lokið fyrir áramót . Um er að ræða tveggja deilda skóla fyrir um 50 börn . Húsið er einingahús frá SG á Selfossi og er mjög hliðstæð bygging og leikskólinn Ugluklettur í Borgarnesi sem tekinn var í notkun á síðasta ári . Grímur segir að heimamenn beri hita og þunga af frágangi bæði innan - og utanhúss . Megin ehf. sér um innanhússframkvæmdir og Jóhann Á Guðlaugsson ehf. um lóðarframkvæmdir .